CELEX: 32009R0609
Language: sk
Date: 2009-07-08 00:00:00
Title: Nariadenie Komisie (ES) č. 609/2009 z  8 júla 2009 týkajúce sa zatriedenia určitých druhov tovaru do kombinovanej nomenklatúry

11.7.2009   
            
            
               SK
            
            
               Úradný vestník Európskej únie
            
            
               L 180/3
            
         
      NARIADENIE KOMISIE (ES) č. 609/2009
   z 8 júla 2009
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá úplne alebo čiastočne vychádza z kombinovanej nomenklatúry, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Spoločenstva s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel tovar opísaný v stĺpci 1 tabuľky uvedenej v prílohe by sa mal zatriediť pod kód KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je vhodné ustanoviť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré však nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod kód KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2009
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok v granulovanej forme pozostávajúci z (v hmotnostných %):
                  
                              —
                           
                           
                              bezvodý betaín
                           
                           
                              95,8
                           
                        
                              —
                           
                           
                              voda
                           
                           
                              1,5
                           
                        
                              —
                           
                           
                              stearát vápenatý (činidlo proti spekaniu)
                           
                           
                              1,0
                           
                        a zvyšok tvoria nečistoty.
                  Výrobok sa používa v prípravkoch používaných ako živočíšne krmivo.
               
               
                  2923 90 00
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 1 písm. a) a 1 písm. f) ku kapitole 29 a znením kódov KN 2923 a 2923 90 00.
                  Výrobok obsahuje okrem bezvodého betaínu a vody iba stearát vápenatý (činidlo proti spekaniu) a nečistoty, čím spĺňa znenie poznámky 1 písm. a) a 1 písm. f) ku kapitole 29.
                  Betaín nie je vitamín alebo provitamín položky 2936. Je to kvartérna vnútromolekulová amónna soľ [pozri aj vysvetlivky k harmonizovanému systému (HS EN) k položke 2923, štvrtý odsek, bod (6)]. Preto je výrobok zatriedený do položky 2923.